b'\n_START_ARTICLE_\nZapornica na Ljubljanici\n_START_SECTION_\nOpis\n_START_PARAGRAPH_\nArhitektura zapornice je zasnovana tako, da jez sestavljajo trije armiranobetonski oporniki - piloni - \xc5\xa1irine 2,4 m, med njimi sta preto\xc4\x8dni polji \xc5\xa1irine 12,25 m, ki ju zapirata dva para zapornic: par je sestavljen iz spodnje kotalne in zgornje drsne zapornice. Nivo prelivnega praga je na koti 281,41 m nadmorske vi\xc5\xa1ine._NEWLINE_Opornika sta oblo\xc5\xbeena s kamnito oblogo, vse skupaj pa spominja na arhitekturo templjev. Krasijo ju na eni strani stebri z dorskimi kapiteli z nekak\xc5\xa1nimi etru\xc5\xa1\xc4\x8danskimi posodami, izklesanimi z zmajevimi glavami, na drugi strani pa stebri z jonskimi kapiteli s stiliziranimi \xc4\x8dlove\xc5\xa1kimi glavami, ki nosijo brv \xc4\x8dez reko. Ostre\xc5\xa1je opornikov je poudarjeno z okrasnim vencem.'